  Майя Бывальцева Удмуртиысь тӧролэн куремезъя толон, 14-тӥ шуркынмонэ, улосвыл кивалтэтлэн тӧроез Ярослав Семёнов элькунысь лэсьтӥськисьёсын пумиськылӥз. Кызьы ивортэ кивалтэтлэн пресс-службаез, соос Ижкарысь Удмуртской урамысь 261 номеро юртын улӥсьёс понна переселенческой фонд кылдытонъя валче ужан амалъёс сярысь вераськизы. Премьер-министрлэн кылъёсызъя, лэсьтӥськись компаниос шугадӟонэ шедем муртъёслы патеръёсты арендае сётыны быгато. Ми лэсьтӥськисьёслы лыдметъёс сётӥськомы, нош соос улон интыосын лыдметэз, кудъёсызъя ми дунын яке дунтэк аренда сярысь огкылъёс юнматыны быгатомы. Югдурез сэрттытозь-пертчытозь калык отын улыны быгатоз Ярослав Семёнов, Удмуртиысь кивалтэтлэн тӧроезОзьы ик со пусйиз, котькуд кулэяськисья ужпум нимаз эскериськоз шуыса. Югдур сярысь иворъёсты лыдӟе «Ижкарын 9 этажъем коркалэн подъездэз куашказ» сюжетысь Тодэ вайытом, чагыр эстӥськон пуштэмен сэрен укмыс этажъем куать подъездъем коркалэн 5-тӥ подъездэз куашказ. Озьы ик 4-тӥ но 6-тӥ подъездъёс изъянмемын. Нырысь-валысь чакланъёсъя, соос улыны уг ярало. Мукетъёсаз ваньбурлы изъянъёс шараямтэ. Подъезд куашкамен сэрен сизьым адями быриз, соос пӧлын кык пиналъёс. Юртэз куашкатэмен янгыше уськытэмын но ӝегатэмын 27 аресъем воргорон. Следстви ивортэмъя, со патераз газэз юри лэзиз но ачиз кошкиз. Тегъёс: Ижкар Удмуртия улонинты пуштонъёс ЯрославСемёнов  